Grup Munzur yan zî bi kirdkî Koma Mûnzûrî yew gruba muzîkî yê muxalifî ya. Roca ke ronîyaya heta bi ewro waşto ke bibo vengê şarê bindestî û bi rayîrê muzîkî vengê xo resnayo. Na yewe ra çende reyan konserê înan ameyê qedexekerdiş. Çend endamê na grube ameyê pêgirewtiş. Heta nika grube 7 hebî albumê muzîkî vetê û zaf konserî viraştê. Na kome bi tirkî, kirdkî, kurmanckî, lazkî û ziwananê bînan de deyîrî vatê.

Erebeci (Erebevan): Merdımo kı bı erebada xo ya bı perana çi beno ey rê vanê erebeci. Tabi çend babeti erebey estê. Ereba destan, ereba estoran dımı kaşkerdenı u ereba bı motorı. Ereba destan, merdımi çi barkenê u xover yan zi xopeydı ancenê u benê. Ereba estoran antenı, erebada destan ra zahf gırda u zahf çi barbeno. Qandê kı estori ay xo dımı ancenê. Şar çiyê xo yê gırani, koli, asın, arış u herwına barê erebandê peydê estoran kenê. Erebeyê bı motor zi en bolki rayandê duran dı, mabênê dew u sukan dı yenê kar ardenı. Zahf merdım u keyey idareyê keydê xo bı ê erebana kenê. Keso kı ê kari keno ey rê vanê Erebeci, ê kari rê zi vanê Erebecinı.

Nıfusê Finlanda serra 2011ıne de biyo 5,401,267o. Finlanda de gırdbiyayışê nıfusi zaf nızmo, ema be goçi nıfus her serre beno pil. %80-90ê nıfusi Finlandıco. %5-10ê cı İswecıco, u bini aidê şarê binano. Finlandiya de zıwanê Finki, İswecki u Samki qısey benê. %80 ra zafêrê nıfusi xıristiyano.

Nizam ul-Mulk (Weziri Selçukıcun) mereno/kişiyeno. O mehel İmam-i Ğazali gurê xu caverdeno mal-milki xu ken’ vıla dun’ feqirun, çik nêverdon’ o/u serrê 1095 m. Bağdad ra veciyenu. Şınu Filistin, Suriya u dıma zi yeno wulati xu Tûs.

Muhammad Ziya ul Haq (‎Urduki: محمد ضیاءالح; b. 12 Tebaxe 1924 – m. 17 Tebaxe 1988) generalo Pakıstanıco ke serra 1978ıne de darbe vıraşto, serdarê Pakıstani Zılfikar Eli Butto ardo cêr u hukmatê xo veto. Ziya ul Haq Pakıstan be nuçıkê asınêni ra idare kerdo, qerarê idamê serdarê Pakıstani Zılfikar Eli Botto dayo, medya sero sansur vıraşto, pêro partiyê politiki dayê pıra. Ziya ul Haq serra 1979ıne de Qanunê Hıdudi veto, heq u hıquqê cêniyan destê cêniyan ra gırewtê, şeriat ardo Pakıstan. Pakıstan demê cı de peyser şiyo. Ziya ul Haq tarixê 17 Tebaxe 1988i de merdo. Merdışê ey ra pey keyna Zılfikar Eli Buttoy Benazir Butto biya serdara Pakıstani.

The New York Times qezeta Dewletanê Amerikayê Yewbiyayeyana kı tarixê 18 Keşkelun 1851i dı naye ro, sûka DAYi New York dı her roce çap bena, aya. The New York Times her Dewletanê Yewbiyayeyan dı hem zi dınya sero qezatanê gırdan ra yewa, wayirê aye The New York Times Companyo. Ena qezeta heta Partiya Demokratike dı politika vırazena, aye desteg kena.

Merdumanê ilmê arkeolociye çım de Tehran serra 6000 İ.R. (İsay ra raver) de vıraziyayo. Tehran seserra 9ıne de yew dewa qıckeke biya. Seserra 13ıne de Moğolan Tehran kerdo xırabe. Seserra 17ıne de hukımdaranê dewleta Safewiyan Tehran de seraiy vıraştê, feqet serra 1795ıne de Tehran biyo paytextê İrani. Wextê Cengê Dınyayê II.ıne Britanya Gırde u Rusya Tehran işğal kerdo. Wextê cengê İrani u İraqi de bacarê Tehrani be fızeyan u bomban isabet gırewto u na semed ra tayê bina u bani tede biyê xırabe.